b'\n_START_ARTICLE_\nToma Budislavi\xc4\x87 Natalis\n_START_PARAGRAPH_\nToma Budislavi\xc4\x87 Natalis, tal. tako\xc4\x91er Tommaso Nadal (Dubrovnik, 1545./1556. - Napulj,1608./1609.), hrvatski katoli\xc4\x8dki sve\xc4\x87enik iz BiH, biskup trebinjski, lije\xc4\x8dnik, filozof i pravnik.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Dubrovniku 1545. od roditelja iz mjesta Budisavlje kod Nevesinja.Najslavniji je sin katoli\xc4\x8dkoga roda iz nevesinjskoga kraja.  Nadareno dijete obitelj je preporu\xc4\x8dila na \xc5\xa1kolovati u Italiju. Studirao prvo u Padovi, zatim u Bolonji filozofiju, medicinu, teologiju i pravo, i doktorirao filozofiju, medicinu, teologiju. Bio je lije\xc4\x8dnik u Dubrovniku. Na glasu kao dobar pozivali su ga lije\xc4\x8diti kraljeve i sultane, od astme je izlije\xc4\x8dio osmanskog sultana Murata III., lije\xc4\x8dio je poljskog kralja Stjepana Bathoryja. Stekao je od toga dosta novca. Pomogao je izdavanje slavne Je\xc4\x91upke, objavljene u Mletcima 1599. godine.  Bio je biskup trebinjski. (1606.-1608.), premda je vi\xc5\xa1ekratno odbio prihvatiti episkopat, postao je biskup. Dubrova\xc4\x8dki Senat predlo\xc5\xbeio ga je 18. travnja 1606. za trebinjsko-mrkanskoga biskupa, i papa Pavao V. potvrdio je to 25. rujna 1606. godine. Biskup je bio kratko i nakon dvije godine umro je Napulju. Pokopan je u jednoj od tamo\xc5\xa1njih gradskih crkava. _NEWLINE_Ste\xc4\x8denih od lije\xc4\x8dni\xc4\x8dkog rada 7.470 srebrnih dukata oporukom od 1. sije\xc4\x8dnja 1606., u Dubrovniku ostavio za odgoj sjemeni\xc5\xa1taraca Trebinjske biskupije i za gradnju zavoda u Dubrovniku Collegium Orthodoxum Budislavum (Budislavi\xc4\x87ev pravovjerni zavod). Novac je ostavio u talijanskim bankama (Napulj, Ankona, Rim). Taj je budu\xc4\x87i zavod trebao odgajati klerike, \xc4\x91ake Trebinjske biskupije. Obvezao je Bratov\xc5\xa1tinu sv. Roka da bude izvr\xc5\xa1iteljica oporuke. U dodatcima oporuke, vidjev\xc5\xa1i da ne dobija kamate na glavnicu u napuljskoj banci, ovlastio je 1607. Svetu Stolicu raspolagati njegovim dobrima i dok je \xc5\xbeiv i poslije njegove smrti. Tako\xc4\x91er je odredio u oporuci da u budu\xc4\x87em Zavodu zauvijek rektori budu samo njegovi nasljednici u spomenutoj biskupiji. Stolje\xc4\x87a su pro\xc5\xa1la dok je trebinjska biskupija do\xc5\xa1la do te ostav\xc5\xa1tine. I tad je dobila samo dio, tek 1990., i to 33 tisu\xc4\x87e maraka._NEWLINE_Na mjestu biskupa Trebinjsko-mrkanske biskupije do\xc5\xa1ao je poslije \xc5\xa0imuna Men\xc4\x8deti\xc4\x87a (tal. Simeone Metis) naslijedio ga je Ambroz Gu\xc4\x8deti\xc4\x87 (tal. Ambrogiano Gozzeo).'